Here is a page extracted from Wikipedia that may contain CSS, HTML, and a lot of unformatted text.

Title: على بدرخان
Content: على بدرخان ، مخرج مصري ، وهو ابن المخرج الراحل احمد بدرخان .

اتولد على بدرخان فى مدينة القاهره سنة 1946، دخل المعهد العالي للسينما وتخرج منه فى سنة 1967، وحاز بعدها على منحة للتدريب فى استوديوهات مدينة السينما الإيطالية لمدة  سنتين  كاملين. أخرج بدرخان أول فيلم طويل له (الحب اللى كان) فى سنة 1973، وأخرج بعدها عدد من الأفلام الهامة منها: (الكرنك، شفيقه ومتولى، الجوع، الراعي والستات). أخرج أول أفلامه (الحب اللى كان) وهو لسه فى الثامنة والعشرين من عمره. خلال فترة حكم السادات، تعرض للسجن لمدة 10 ايام.

حياته 
علي بدر خان هو ابن المخرج أحمد علي شاكر بدر خان المولود فى 18 اكتوبر سنة 1909 فى حي القلعة واحد من أحياء القاهرة الشعبية، تحديدًا فى منزل العيله الكبير رقم 18 شارع قره غول. وكان جده خورشيد طاهر باشا واحد من القيادات العسكرية الأرناؤوطية الألبانية للجيش العثماني فى مصر، وذلك إبّان حكم أبيه طاهر باشا اللى تولّي حكم مصر، والى عليها فى بداية القرن التسعتاشر. و علي هو ابن أحمد بدرخان من زوجته سلوى علام، هيا آخر زوجاته اللي تزوجها سنة 1944 اللى أنجبت له كمان بنتا سماها رقية.

زواجه من سعاد حسني 
تعرف علي بدر خان على سعاد حسنى وقت تصوير فيلم ناديه من إخراج والده المخرج احمد بدرخان  كان يعمل مساعد مخرج لوالده وتزوجها بعد تصوير الفيلم واستمر ده الزواج لمده 11 سنه واخرج فى دى الفترة عده أفلام من بطوله زوجته وكانت من اعظم أفلام السينما المصرية مثل فيلم الكرنك وشفيقة ومتولي وفيلم الحب اللى كان و فيلم الراعي والستات، وهو آخر أفلامها وتم تصويره بعد عدة سنين من طلاقهما.

مواليد 1946
مخرجين مصريين
مصريين البانيين
سينما مصريه